  Анжелика Тихонова корреспондент 12-тӥ инвожое, Карлэн нуналаз, Ижын Сергей Лазарев кырӟалоз. Со сярысь «ВКонтакте» мерлыко вотэсысь бамаз карлэн тӧроез Олег Бекмеметьев ивортӥз. 2021-тӥ арын Карлэсь нуналзэ азьло сямен ик куинь нунал ӵоже пусъёзы: 10-тӥ инвожое – Азбарлэн нуналэз, 11-тӥ инвожое – Ёрослэн нуналэз, 12-тӥ инвожое – Карлэн но Россилэн нуналзы Туннэ нуналысен азбаръёсазы шулдыръяськон ортчытыны мылкыд карисьёслэсь куриськонъёссэс возьмало. Соосты 3-тӥ инвожоозь  кутозы. Радъясьёс аппаратура но, ӧнерлыко артистъёсты но висъялозы, нош карын улӥсьёс азбарзэс чеберъяны, ужрадэз нуись шедьтыны но одӥг номер дасяны кулэ. Шашкиен, шахматэн шудонъя, ӝӧквыл шудонъёсъя турниръёсты нырысь ик азбаръёсын ортчытом, собере ёросъёсын, нош 12-тӥ инвожое Шор площадьын вань мылкыд карисьёс понна Россиысь тодмо гроссмейстерен одӥг дыре шудонъя сеансэн кар чемпионат ортчоз Олег Бекмеметьев, Ижкарлэн тӧроез11-тӥ инвожое Александр Невскийлэсь нимзэ нуллӥсь черк дорын «Большой хоровой собор» концерт ортчоз, туэ со полководецлэн вордскемез дырысен 800 ар тырмонэзлы сӥземын луоз. 12-тӥ инвожое Шор площадьын кырӟанъя «Голос Ижевска» конкурслэн финалэз радъяськоз. Со нуналэ ик мылкыд карисьёс Ижкарысь тыметлэн ярдураз #БежимсКузей ӟечлэсьтон ӵошатсконэ пыриськыны быгатозы. Тодэ вайытом, Карлэн нуналаз Киров нимо паркысь фан-зонаын Rauf & Faik дуэт шулдыртоз.  Тегъёс: Мерлык Лулчеберет Ижкар Удмуртия Карлэннуналэз  